দৃষ্টিগোচর হলে মার্কিন ভিসার আবেদন বাতিল হতে পারে - Iconic Focus 24
আজকের সংবাদ আন্তর্জাতিক জব মার্কেট ট্রাভেল তথ্য-প্রযুক্তি দেশ-বিদেশ প্রধান সংবাদ লাইফস্টাইল শোবিজ/বিনোদন
অনেকেই শিক্ষার্থী ভিসায় যুক্তরাষ্ট্রে গিয়ে পড়াশোনা শেষ করেও আর ফেরত আসেন না। তবে এ সিদ্ধান্ত দেশটি যাওয়ার পর নেয়াই ভালো। সোস্যাল মিডিয়ায় আগে থেকে এমন ইচ্ছা প্রকাশ এবং তা ভিসা প্রদান কর্তৃপক্ষের দৃষ্টিগোচর হলে ভিসার আবেদন বাতিল হতে পারে। যুক্তরাষ্ট্রে স্থায়ী হওয়ার ইচ্ছা প্রকাশ করে পোস্ট নয় যে ক্যাটাগরিতেই যুক্তরাষ্ট্রের ভিসা আবেদন করা হোক না কেন, আগেভাগেই দেশটিতে স্থায়ী বসবাসের ইচ্ছা প্রকাশ করে সোস্যাল মিডিয়ায় কোনো পোস্ট দেয়া এড়িয়ে চলতে হবে।
মার্কিন যুক্তরাষ্ট্রে যেতে এবার নতুন আইন ও নিয়ম করেছে দেশটির সরকার। আমেরিকায় ঢুকতে হলে নানা পরীক্ষার মধ্য দিয়ে যেতে হয় অভিবাসন প্রত্যাশীদেরকে। নতুন নিয়মে মার্কিন ভিসা পেতে হলে পর্যটক, শ্রমিক কিংবা শিক্ষার্থী সব ধরনের আবেদনকারীকে ফেসবুক-টুইটার অ্যাকাউন্টের তথ্য দিতে হবে, যা নতুন একটি আইনের মাধ্যমে বাধ্যতামূলক করা হয়েছে অর্থাৎ যারা মার্কিন ভিসা পেতে চান, তাদের প্রত্যেকের গত পাঁচ বছরের সামাজিক যোগাযোগমাধ্যমের কার্যক্রম পর্যালোচনা করবে যুক্তরাষ্ট্রের অভিবাসন কর্তৃপক্ষ। আবেদনকারীকে এ-সংক্রান্ত তথ্য ভিসা আবেদন ফরমের সঙ্গে সরবরাহ করতে হবে। যুক্তরাষ্ট্র ভ্রমণে ভিসা পেতে চাইলে ফেসবুক ও টুইটারের পাশাপাশি অন্যান্য সোস্যাল মিডিয়া প্লাটফর্মে যে কাজগুলো এড়িয়ে চলতে হবে।
বিশেষত, রাজনৈতিক প্রতিপক্ষকে ঘায়েল করতে ফেসবুক-টুইটারের মতো প্লাটফর্মগুলোয় মিথ্যা বানোয়াট তথ্য পোস্ট করা হচ্ছে এবং এসব মিথ্যা তথ্য মুহূর্তের মধ্যে কোটি মানুষের কাছে পৌঁছে যাচ্ছে। রাজনৈতিক পোস্ট বেশির ভাগ সোস্যাল মিডিয়া প্লাটফর্মকে এখন রাজনৈতিক প্রচার-প্রচারণার গুরুত্বপূর্ণ হাতিয়ার হিসেবে ব্যবহার করা হচ্ছে। কেউ যুক্তরাষ্ট্রের ভিসা পেতে চাইলে রাজনৈতিক নেতিবাচক পোস্ট, রি-টুইট, রাজনৈতিক ব্যক্তিদের নিয়ে মিমিসহ যুক্তরাষ্ট্রবিরোধী যেকোনো পোস্ট কিংবা শেয়ার করা থেকে বিরত থাকতে হবে।
অ্যালকোহল, ড্রাগ কিংবা ধূমপানের ছবি যুক্তরাষ্ট্রের কোনো বিখ্যাত বিশ্ববিদ্যালয়ে পড়ার স্বপ্ন নষ্ট করে দিতে পারে। পার্টির ছবি পোস্ট করা এড়িয়ে চলুন যুক্তরাষ্ট্রে শিক্ষার্থী ভিসায় পছন্দের বিশ্ববিদ্যালয়ে পড়তে যেতে চাইলে বিভিন্ন পার্টিতে অংশ নিয়েছেন, এমন ছবি সোস্যাল মিডিয়ায় পোস্ট করা এড়িয়ে চলুন। এছাড়া চাকরি ভিসা নিয়ে যুক্তরাষ্ট্রে যেতে চাইলেও একই নিয়ম অনুসরণ করতে হবে। কারণ শিক্ষার্থী ও চাকরির ভিসা দিতে এ বিষয়গুলো খুব গুরুত্বের সঙ্গে বিবেচনা করবে মার্কিন দূতাবাস।
সবচেয়ে বড় বোকামি কোনো অশ্লীল ছবি, ভিডিও বা মন্তব্য রাখা। এসব পোস্ট দেখে আপনার ব্যক্তিত্ব সম্পর্কে একটা ধারণা নেয় অভিবাসন কর্তৃপক্ষ। কাজেই উল্টাপাল্টা পোস্ট না দিয়ে যেসব পোস্ট আপনার ব্যক্তিত্বকে ফুটিয়ে তোলে, তেমন পোস্ট টাইমলাইনে রাখুন। রাগান্বিত ও অশ্লীল পোস্ট একদম নয় ফেসবুক টাইমলাইনে অশ্লীল পোস্ট শেয়ার করা থেকে বিরত থাকুন। এছাড়া বিশেষ কাউকে লক্ষ্য করে ফেসবুকে উল্টাপাল্টা পোস্ট দেয়া এড়িয়ে চলতে হবে। ফেসবুকে রাগ বা ক্ষিপ্ত হওয়ার ছবি অথবা ভিডিও পোস্ট দেয়া বোকামি।
মে ১০, ২০১৯ জুলাই ১০, ২০১৯
ডায়মন্ড লাইফের এমডি কথা রাখেননি
জগন্নাথপুরে পুকুরে গোসল করা নিয়ে সংঘর্ষ : আহত ৩